Държавен вестник, бр. 84, 2025 г., стр. 35

БРОЙ  84	
Д Ъ Р Ж А В Е Н  В Е С Т Н И К 	
СТР.  35   
A. ИЗИСКВАНИЯ ЗА ОСНОВНИ КАПАЦИ­
ТЕТИ ЗА ПРЕВЕНЦИЯ, НАДЗОР, ГОТОВ­
НОСТ И ОТГОВОР
1. На местно общностно ниво и/или на 
първично ниво на отговор на общественото 
здравеопазване (наричано по-нататък „мест­
но ниво“) всяка държава – страна по МЗП, 
изгражда, укрепва и поддържа основните 
капацитети:
a) да открива събития, свързани с болес­
ти или смърт над очакваните нива за 
конкретното време и място във всички 
области на територията на държава­
та – страна по МЗП;
b) да съобщава незабавно цялата налична 
съществена информация на съответното 
ниво на отговор на здравните служби; 
на общностно ниво съобщаването тряб­
ва да се извършва до местните здравни 
заведения или до съответния здравен 
персонал; на първичното ниво на отговор 
на общественото здравеопазване съобща­
ването се извършва на междинното или 
националното ниво на отговор в зави­
симост от организационните структури; 
за целите на настоящото приложение 
съществената информация включва след­
ното: описания на клиничната картина, 
лабораторни резултати, източници и 
вид на риска, брой на заболелите лица 
и смъртните случаи, условия, влияещи 
върху разпространението на болестта, 
и използвани здравни мерки;
c) да се подготви за прилагане на и неза­
бавно да приложи предварителни кон­
тролни мерки;
d) да се подготви за предоставяне на и да 
улесни достъпа до здравни услуги, необ­
ходими за отговор на рискове и събития, 
свързани с общественото здраве; и
e) да ангажира съответните заинтересова­
ни страни, включително общностите, в 
готовността за и отговора на рискове и 
събития, свързани с общественото здраве.
2. На междинните нива на отговор в област­
та на общественото здраве (наричани по-долу 
„междинно ниво“), когато е приложимо,2 всяка 
държава – страна по МЗП, изгражда, укрепва 
и поддържа основните капацитети за:
a) потвърждаване на състоянието на док­
ладваните събития и подкрепа или 
прилагане на допълнителни мерки за 
контрол;
2 В държавите – страни по МЗП , в които поради 
административната им структура липсва или не 
може да се определи ясно междинно ниво, основ­
ните капацитети, изброени в букви от а) до е) от 
настоящия параграф, се разбират като изграждани, 
укрепвани или поддържани или на местно, или на 
национално ниво, според случая, в съответствие с 
националното законодателство и контекст.
b) незабавна оценка на докладваните съби­
тия и ако се установи, че това е спешно, 
да докладва цялата съществена информа­
ция на национално равнище; за целите 
на настоящото приложение критериите 
за спешни събития включват сериозно 
въздействие върху общественото здраве­
опазване и/или събития с необичаен или 
неочакван характер с висок потенциал 
за разпространение; и
c) координиране и подкрепа на местното 
ниво при превенцията, готовността и отговора 
на рискове и събития, свързани с общественото 
здраве, включително във връзка с:
i.   надзор;
ii.  проучвания на място;
iii.  лабораторна диагностика, включи­
телно изпращане на проби;
iv.  прилагане на мерки за контрол;
v.   достъп до здравни услуги и здравни 
продукти, необходими за отговор;
vi.  комуникация на риска, включително 
справяне с подвеждаща информация 
и дезинформация; и
vii. логистична помощ (напр. оборудва­
не, медицински и други подходящи 
доставки и транспорт).
3. На национално равнище
Оценка и уведомяване. Всяка държава – стра­
на по МЗП, изгражда, укрепва и поддържа 
основните капацитети за:
a) оценка на всички доклади за спешни 
събития в рамките на 48 часа; и
b) незабавно уведомяване на СЗО чрез 
националната точка за контакт по МЗП, 
когато оценката показва, че събитието 
подлежи на съобщаване съгласно член 6, 
параграф 1 и Приложение 2, и инфор­
миране на СЗО съгласно изискванията 
на член 7 и член 9, параграф 2.
Превенция, готовност и отговор в областта 
на общественото здравеопазване. Всяка дър­
жава – страна по МЗП, изгражда, укрепва и 
поддържа основните капацитети за:
а) бързо определяне на контролни мер­
ки, необходими за предотвратяване на 
вътрешно и международно разпростра­
нение;
b) надзор;
c) изпращане на специализиран персонал;
d) лабораторен анализ на проби (в страната 
или чрез сътрудничещи си центрове);
e) логистична помощ (напр. оборудване, 
медицински и други подходящи доставки 
и транспорт);
f) предоставяне на помощ на място, ако е 
необходимо, за да се допълнят местните 
проучвания;
g) развитие и/или разпространяване на 
насоки за управление на клиничните 
случаи и превенция и контрол на ин­
фекциите;